ZAPISNIK

sa Županijskog stručnog vijeća školskih knjižničara Bjelovarsko-bilogorske županije,

održanog u Osnovnoj školi Ivana viteza Trnskog Nova Rača,

20. studenoga 2017. godine, s početkom u 9:30 sati

Organizator skupa bilo je Županijsko stručno vijeće školskih knjižničara Bjelovarsko-bilogorske županije i Matična služba Bjelovarsko-bilogorske županije.

Nazočno je bilo 32 knjižničara.

Škola domaćin bila je Osnovna škola Ivana viteza Trnskog koja je odnedavno promijenila ime, a može se pohvaliti obnovljenim prostorom knjižnice. Program je započeo lutkarskim igrokazom koji je pripremila Anita Malek. Pozdravne govore prisutnima uputili su ravnatelj škole Dario Jaušić i knjižničarka Ines Vidović.

Program skupa:

* Adela Granić, prof. i dipl. bibliotekar, viša savjetnica za stručne suradnike knjižničare, Agencija za odgoj i obrazovanje

*Stručno usavršavanje i napredovanje stručnih suradnika školskih knjižničara* (predavanje 60 minuta)

* Evica Tihomirović, prof. i dipl. bibliotekar, stručni suradnik savjetnik, Osnovna Škola Bartola Kašića, Zagreb

I*shodi učenja u školskoj knjižnici – kako napraviti pripremu za nastavni sat* (predavanje 50 minuta)

* Ilija Pejić, prof. i dipl. knjižničar, knjižničarski savjetnik, Narodna knjižnica „Petar Preradović“

Županijska matična služba

*Modeli sufinanciranja nabave u školskim knjižnicama* (predavanje 30 minuta)

* mr. sc. Zorka Renić, Medicinska škola Bjelovar

Izvješća (20 minuta)

* Ines Vidović, prof. i dipl. knjižničar, Osnovna škola Ivana viteza Trnskog i Mirjana Štelcer, knjižničar, Narodna knjižnica “Petar Preradović“ Bjelovar

*Razglednica Nove Rače* (putna radionica 60 minuta)

Ad 1)

Viša savjetnica za stručne suradnike knjižničare pri Agenciji za odgoj i obrazovanje Adela Granić opsežno je govorila o stručnom usavršavanju i napredovanju stručnih suradnika. Savjetnica je detaljno govorila o Pravilniku o napredovanju učitelja i nastavnika u osnovnom i srednjem školstvu, uvjetima za napredovanje, kriterijima i elementima vrednovanja. Prisutne knjižničare savjetnica je upoznala s dokumentacijom koju valja priložiti, tiskanicama te nastavnim satom. Svoje je izlaganje završila statističkim podacima vezanim za Bjelovarsko-bilogorsku županiju i obvezama koje imaju mentori i savjetnici.

Ad 2)

Svoje izlaganje: Ishodi učenja u školskoj knjižnici – kako napraviti pripremu za nastavni sat, Evica Tihomirović započela je teorijskim osnovama. Istaknula je da se suvremena nastava organizira i planira prema ishodima učenja, pri čemu se koristi taksonomijama te aktivnim glagolima. Planiranje i pripremanje odgojno-obrazovnog rada, kompetencijski pristup, razvijanje kritičke informacijske pismenosti ključne su teze izlaganja. Izlaganje je završeno konkretnim primjerom pripreme za nastavni sat u školskoj knjižnici.

Ad 3)

Ilija Pejić govorio je o oblicima sufinanciranja nabave u školskim knjižnicama Bjelovarsko-bilogorske županije te pokazao modele nabave u školskim knjižicama grada Bjelovara te Bjelovarsko-bilogorske županije. Prateći nabavu i povećanje udjela darova u fondovima školskih knjižnica i uspoređujući je sa Standardom za školske knjižnice, Ilijia Pejić ponudio je konkretna rješenja nabave prilagodljive svim školskim knjižnicama u Republici Hrvatskoj.

Ad 4)

Uz razne informacije i novosti voditeljica ŽSV-a Zorka Renić dala je pregled održanih skupova u organizaciji HČD, HUŠK-a i Sekcije za školske knjižnice Hrvatskog knjižničarskog društva.

Ad 5)

Skup je završio zanimljivom putnom radionicom, razglednicom Nove Rače. Ines Vidović i Mirjana Štelcer govorile su o bogatoj povijesti općine i znamenitim ljudima Nove Rače. Naglasak je bio na Ivanu vitezu Trnskom, ali i ostalim zavičajnim književnicima. Knjižničarke su ukazale na dobru suradnju narodne i školske knjižnice.

Zapisnik pripremila voditeljica ŽSV Bjelovarsko-bilogorske županije

Zorka Renić